# Seurakuntaneuvoston kokous 8/2015

Kokousaika: maanantai 5.10.2015 klo 17.30 - 21

Paikka: Hakavuoren kirkon seurakuntasali

Osanottajat: Heltelä Marja puheenjohtaja

 Alanko Pauliina jäsen

 Halmetoja Leea jäsen (este)

 Kiilunen Aapo jäsen

 Lanamäki Antti jäsen

 Leskinen Heikki jäsen

 Liimatainen Anita jäsen (este)

 Mathlin Teijo jäsen (este)

 Matsinen Tytti jäsen

 Mithiku Hanna jäsen

 Nikunen Timo varajäsen

 Nuorteva Liisa jäsen (este)

 Rantakari Ilari jäsen

 Suolanen Samuli jäsen (este)

 Sääksi Tuula jäsen

 Vuori Timo jäsen

 Leila Tolin sihteeri

Poissa: Leea Halmetoja, Anita Liimatainen, Teijo Mathlin, Liisa Nuorteva, Samuli Suolanen

1. Kokouksen avaus

Puheenjohtaja avasi kokouksen.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 29.9.2015.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston pöytäkirjantarkastajat valitaan aakkosjärjestyksessä vuorollaan. Pöytäkirjan tarkastajat toimivat tarvittaessa ääntenlaskijoina sekä vastaavat yhdessä kokouksen iltahartaudesta.

Esitys: Valitaan pöytäkirjan tarkastajiksi Antti Lanamäki ja Heikki Leskinen.

Päätös: Esityksen mukaan.

1. Esityslistan hyväksyminen

Esitys: Seurakuntaneuvosto hyväksyy esityslistan.

Käsittely: Muissa asioissa kohdassa 11:

 Jäsenten valinta 360 työryhmään

 Kivihaantien asunto, Tytti Matsinen

 Muuttuva Helsinki, Aapo Kiilunen

 KUA:n yhteistyötoimintaryhmä, Pauliina Alanko

 Tiedotustyöryhmä, Tytti Matsinen

 Itsenäisyyspäivä 2015, Timo Vuori

Päätös: Muutetun esityksen mukaan.

1. Ilmoitusasiat

Seurakuntaneuvoston pöytäkirja 7/2015 (liite 1)

Rovastikuntamme ystävyysseurakunnan Sortavalan pappi Pavel Isajev sekä seurakunnan diakoni ja tulkki vierailevat rovastikunnassamme 7.-9.10.2015. Vierailun ohjelmassa on viikkomessu ke 7.10. klo 19 Kannelmäen kirkossa (saarna Pavel Isajev) ja iltatee. To 8.10. klo 15 Pitäjänmäen kirkolla on rovastikunnan työntekijöiden ja luottamushenkilöiden yhteinen neuvottelu. Tervetuloa!

Kirkkoherra kertoo Haagan seurakunnan ja Helsingin seurakuntien ajankohtaisimmat toimet turvapaikanhakijoiden tukemiseksi.

Esitys: Seurakuntaneuvosto merkitsee ilmoitusasiat tiedoksi.

Käsittely: Puheenjohtaja kertoi, että piispa puheessaan nosti esiin arvojohtajuuden merkityksen tässä ennakoimattomassa tilanteessa. Kirkko ja seurakunnat ovat toimineet nopeasti ja pystyneet tarjoamaan turvapaikanhakijoille majoituspaikkoja, joita yhtymän osalta aletaan osittain jo purkaa, koska yhteiskunnan ja yksityisten taholta pysyvämpiä paikkoja on löydetty.

 Yleiskeskustelussa todettiin, että lainsäädännön osalta pitäisi purkaa normeja, jotta yhteiskuntaan sopeutuminen voisi käynnistyä. Varovaisuuttakin tarvitaan. Haagan seurakunnan diakoni Arto Leinonen on organisoinut menestyksekkäästi vaatekeräystä turvapaikanhakijoille.

Esitettiin, että diakoni Arto Leinonen saapuisi 2.11. neuvoston kokoukseen antamaan väliaikatietoa turvapaikanhakijoiden tilanteesta.

 Ystävyysseurakuntatyön osalta todettiin, että Sortavalan vieraat otetaan vastaan ja heille tarjotaan lounas Seurakuntayhtymässä. Kulttuuri tarjonnan oppaana toimii Timo Nikunen. Vieraat majoittuvat Hotelli Haagassa.

 Esitettiin, että 2.11. neuvoston kokouksessa saataisiin tilannekatsaus ystävyysseurakuntatoiminnasta.

Päätös: Merkittiin tiedoksi.

1. Kirkkoherran päätökset

Seurakuntaneuvostolle toimitetaan mahdollista siirtämistä varten kirkkoherran (OS 8§) tekemien päätösten päätösluettelo 4/2015.

Esitys: Kirkkoherran päätökset merkitään tiedoksi.

Päätös: Kirkkoherran päätöksiä ei ollut.

1. Suntion irtisanoutuminen

Seurakuntaneuvosto myönsi 7.4.2015 kokouksessaan Henri Lattuselle virkavapautta koeaikaa varten ajalle 1.5.- 1.11.2015. Henri Lattunen on 1.9.2015 päivätyssä kirjeessään jättänyt seurakuntaneuvostolle irtisanoutumisilmoituksen (liite 2).

Esitys: Seurakuntaneuvosto kiittää Henri Lattusta hyvin tehdystä työstä ja merkitsee irtisanoutumisen tiedoksi.

Päätös: Esityksen mukaan.

1. Diakoniatyön avustusanomus

Haagan seurakunnan diakoniatyö on useina aiempina vuosina järjestänyt joko kevät- tai jouluretken vähävaraisille eläkeläisille ja työttömille. Tavoitteena on ollut järjestää osallistujalle kohtuuhintainen jouluretki, jossa saa monelle ainoan jouluaterian kinkkuineen ja jouluohjelmineen.

 Diakonian työala ei vuoden 2015 talousarviossaan varannut varoja vähävaraisten jouluretkeen. Diakonian työala anoo seurakuntaneuvostolta ylimääräistä tukea 1050 € vähävaraisten jouluretkeen, joka olisi tarkoitus järjestää keskiviikkona 16.12.2015. Retken kohde olisi Helsingin seurakuntayhtymän omistama Lohirannan leirikeskus Lohjalla (liite 3).

Seurakuntaneuvostolla on mahdollisuus harkintansa mukaan käyttää seurakunnan testamenttivaroja talousarvion ylittäviin menoihin.

Esitys: Seurakuntaneuvosto myöntää testamenttivaroista 1050€ suuruisen avustuksen seurakunnan diakoniatyölle jouluretken järjestämistä varten.

Päätös: Esityksen mukaan.

1. Kolehtityöryhmä

Kirkkojärjestyksen 2 luvun 8 §:n mukaan kirkkoneuvosto tai seurakuntaneuvosto vahvistaa suunnitelman niistä päiväjumalanpalveluksissa kannettavista kolehdeista, joista ei ole määrätty kirkkolain 22 luvun 2 §:n 1 momentin 9 kohdan mukaisesti. Mainitussa kirkkolain kohdassa säädetään, että kirkkohallituksen tehtävänä on määrätä, mihin yleisiin tarkoituksiin kolehteja on päiväjumalanpalveluksissa kannettava.

 Kirkkohallitus määrää suuresta osasta tulevan kirkkovuoden pyhäpäivinä. Seurakuntaneuvoston tehtävänä on päättää niistä kolehdeista, joista ei ole kiertokirjeellä määrätty.

Esitys: a) Asetetaan työryhmä valmistelemaan ehdotus niistä vuoden 2016 pyhäpäivinä kannettavista kolehdeista, joiden kohde on seurakunnan päätettävissä.

 b) Nimetään työryhmään seurakuntaneuvoston puheenjohtaja sekä kolme jäsentä.

Päätös: Esityksen mukaan. Työryhmäksi nimettiin seurakuntaneuvoston valmisteluryhmä: Hanna Mithiku, Heikki Leskinen, Timo Vuori ja Marja Heltelä.

1. Helsingin seurakuntien ja seurakuntayhtymän toimintakulttuurin muutos

Helsingin seurakunnissa ja seurakuntayhtymässä valmistellaan toimintakulttuurin muutosta, joka tähtää toiminnan ja ajattelun uudistumiseen, jotta ne vastaisivat seurakuntalaisten todellisuutta sekä niukkenevaa taloutta. Toimintakulttuurin muutos tehdään yhdessä. Muutosehdotuksia on mietitty kahdeksassa projektiryhmässä, joiden alustavat ehdotukset on esitetty yhteiselle kirkkoneuvostolle ja kirkkoherroille. Näistä ehdotuksista keskustellaan lokakuun aikana sekä seurakuntaneuvostoissa että työntekijöiden parissa.

Keskustelun pohjaksi lähetetään liitteenä olevat dokumentit ”Hki seurakuntien ja yhtymän toimintakulttuurin muutos keskustelukierros syksy 2015” (liite 4), ”Henkilöstö toimintakulttuurin muutoksessa” (liite 5), ”Toimitilakysymys toimintakulttuurin muutoksessa” (liite 6) sekä ”Vuokrat Haaga”.

Esitys: Seurakuntaneuvosto käy asiasta keskustelun ja antaa käsittelyssä olleista muutosehdotuksista haluamansa palautteen.

Käsittely: Keskustelussa esille nousseita huomioita toimintakulttuurin muutoksesta:

* hyvää ja tervettä kehitystä
* tarpeellinen havahtuminen, päällekkäisyydet pois
* joustavuus, asennoitumisen muutos
* kova vauhti, ketteryys
* lisätuottomahdollisuudet: esim. asunnon vuokraus, testamentit ja hautaukset
* pääkaupunkiseudun seurakuntayhtymät yhteen
* ei jäsenille maksut esim. hautauksesta
* tarvitaan myös liity kirkkoon-nappula verkkoon
* oikeus kerätä veroja, kirkollisveron korotus

Keskustelussa esille nousseita huomioita henkilöstön osalta:

* kirkkotilasta luopuminen, pappien ja kanttorien työ vähenee
* hautaukset lisääntyvät, väki vanhenee
* diakoninen lähestymistapa
* diakoniatyöntekijä tekee työtä koko alueen väestön kanssa
* työntekijäpankki, hyvät työntekijät kiinnostuvat lähtemään
* kutsumus työhön, ei vain imutekijät, myös työntötekijät
* ei tarvetta vaihtaa työpaikkaa, sitoutuminen
* päällekkäisyyksiä seurakuntien yhdistymisestä johtuen
* rekrytointikielto, entä tuntityöntekijät
* tarvittaessa työhön kutsuttavia tarvitaan edelleen

Keskustelussa esille nousseita huomioita toimitilojen osalta:

* laskennallisuutta sisäisissä vuokrissa
* ei todellisia lukuja, lasketaan oikeat kulut
* isot kirkot, korkeat ylläpitokustannukset
* mitä tehdä Seurakuntayhtymän talolle
* ruotsinkielisillä ei omia tiloja
* kirkkoja muutetaan monitoimitiloiksi
* kummasta kirkosta luovutaan

Päätös: Merkittiin tiedoksi.

1. Muut asiat

11.1. Jäsenten valinta 360 työryhmään.

Työryhmään nimettiin Tytti Matsinen ja Ilari Rantakari. Työryhmään kuuluvat myös työalojen vetäjät.

11.2. Kivihaantie asunto.

Tytti Matsinen muuttaa Seurakuntayhtymän Kivihaantien asunnosta lokakuun aikana. Sovittiin, että puheenjohtaja laittaa viestin työntekijöille, että 34 m2 kokoinen koti, jossa alle 600 euron vuokra, on vapautumassa. Talossa on alkamassa ensi vuoden alkupuolella putkiremontti, joka tulee muuttamaan vuokran suuruutta.

11.3. Muuttuva Helsinki tilaisuudet

Illat ovat tarkoitettu luottamushenkilöille, työntekijöille ja kaikille kiinnostuneille. 30.9. aiheena oli ”Kaupunkirakenteen muutos ihmisen arjen muokkaajana”. Luento oli mielenkiintoinen ja osallistujia mukavasti, kertoivat Aapo Kiilunen ja Ilari Rantakari. Kutsu on lähetetty seurakuntaneuvoston jäsenille.

11.4. Pauliina Ahokas kertoi Kirkon ulkomaanavun yhteistoimintaryhmän suunnitelmia: 24.10. brunssi Hakavuoren kirkolla katastrofityön hyväksi. YV-koulutukseen osallistuvat Elisabeth Bariskin, Pauli Virtanen ja partiolaisten edustajat. Lipaskeräys. Askarteluilta 21.1.16 klo 17.30 Tönöllä. 19.11.15 Sukkamarkkinat Hakavuoren kirkolla.

11.5. Tiedotustyöryhmä kokoontuu 14.10. klo 18 Hakavuoren kirkon olohuoneessa. Tytti Matsinen kertoi, että suunnitelmiin kuuluu tiedotuksen vuosikellon laatiminen, tulevien tapahtumien markkinointi, mm. adventtimyyjäiset.

11.6. Itsenäisyyspäivänä Hakavuoren kirkolla messu klo 12. Kirkkokahvilla kuullaan Pohjois-Haaga seuran toiminnasta.

11.7. Vapputapahtuma 2016 Huopalahden kirkolla käynnistyy messulla klo 10. Hakavuoressa ei messua.

11.8. YK-messu 24.10. klo 11 Tuomiokirkossa.

1. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

 Marja Heltelä Leila Tolin puheenjohtaja sihteeri

Pöytäkirja on tarkastettu ja hyväksytty\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Antti Lanamäki Heikki Leskinen